Константин Балмонт
Очи

Превод от руски: Андрей Андреев, 1993

chitanka.info

До някого спра ли сред белия ден,

знам: свързва ни участ една.

Напрегнато гледам в очите пред мен,

в дълбоките тъмни дъна.

И виждам — премазани — много слова,

убийства, зловещи лъжи,

и урви, и сривове, и синева —

безумства на алчни души.

Аз виждам, аз зная как бурята тук

приижда, руши и ечи.

И щом във очите погледна на друг,

той мигом затваря очи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.